સૌરવ ગાંગુલીનું કહેવું છે કે, ”અંતિમ ઈલેવનમાં પૂજારાને જ તક આપવી જોઈએ, કારણ કે તે ટેસ્ટમાં રોહિત કરતાં વધુ સારો બેટ્સમેન છે. ભારતમાં તેનો રેકોર્ડ પણ શાનદાર છે. શ્રીલંકાની મુશ્કેલ પીચ પર જ્યારે તેને ઇનિંગ્સની શરૂઆત કરવાનું કહેવામાં આવ્યું ત્યારે તેણે સદી ફટકારી હતી. જમૈકામાં તેને એવું કહીને બહાર બેસાડી દેવામાં આવ્યો હતો કે તે ધીમી બેટિંગ કરી રહ્યો છે, પરંતુ મારા માટે એ નિર્ણય ચોંકાવનારો હતો. ટીમમાં એવો વન ડાઉન બેટ્સમેન હોવો જોઈએ, જેવો રાહુલ દ્રવિડ હતો.”